《望钓台》
宋代·王岩叟

桐江快人眼，江水绿于苔。一棹中流去，千山两岸来。

风摇黄叶落，潮捲白沙开。欲问严陵事，云中望钓台。

作者简介：（1044—1094）大名清平人，字彦霖。仁宗嘉祐六年，举明经科第一。调栾城主簿，累知安喜县。哲宗立，以刘挚荐为监察御史，请复差役法，劾罢蔡确、章惇。历侍御史、枢密都承旨、中书舍人等。元祐六年，拜枢密直学士、签书院事。刘挚罢相，岩叟连疏论救，被劾为挚党。七年，罢知郑州，徙河阳。卒谥恭简。有《大名集》等。